Diari Oficial de la Generalitat Valenciana


Sumari del DOGV 3177, del 05-02-1998 (1998/562)

ORDRE de 12 de desembre de 1997, de la Conselleria de Cultura, Educació i Ciència, per la qual s'autoritza com a centre professional per a impartir ensenyaments de música de grau elemental i mitjà l'Escola de Música José Serrano, de Sueca.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/562


Data del document
:   12-12-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 12 de desembre de 1997, de la Conselleria de Cultura, Educació i Ciència, per la qual s'autoritza com a centre professional per a impartir ensenyaments de música de grau elemental i mitjà l'Escola de Música José Serrano, de Sueca. [1998/Q562]
  
L'expedient l'ha iniciat el representant de la titularitat del centre Escola de Música José Serrano, amb número de codi 66235206, en sol·licitud d'autorització com a centre professional per a impartir ensenyaments de música de grau elemental i mitjà corresponents a la nova ordenació educativa.
  
Per Resolució de 18 d'abril de 1996 (DOGV de 23 de juliol), de la Direcció General de Centres Docents, s'aprovà la inscripció com a escola de música, en la secció específica del Registre de Centres Docents de la Comunitat Valenciana el centre Escola de Música José Serrano, de Sueca, d'acord amb l'Ordre de 4 de gener de 1994, d'aquesta Conselleria, que regula les escoles de música, de dansa i de música i dansa.
  
El Servei de Gestió i Supervisió de Projectes i Construccions ha emés un informe favorable a allò sol·licitat, ja que el centre compleix els requisits que, quant a espais educatius, estableix el Reial Decret 389/1992.
  
Vist que tant la Unitat Tècnica de Construccions com la Inspecció Educativa han emés un informe favorable.
  
Vista la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre l'autorització a centres docents privats per a impartir ensenyaments artístics, i l'Ordre de 4 de gener de 1994, de la Conselleria d'Educació i Ciència, per la qual es regulen les escoles de música, de dansa, i de música i dansa (DOGV de 31 de gener de 1994).
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar com a centre professional per a impartir ensenyaments de música de grau elemental i mitjà, corresponents a la nova ordenació educativa, l'Escola de Música José Serrano, de Sueca, en les condicions que a continuació s'especifiquen:
  
Denominació genèrica: centre autoritzat d'ensenyaments de música de grau professional.
  
Denominació específica: José Serrano.
  
Domicili: c/ La Punta, 46.
  
Localitat: Sueca.
  
Província: València.
  
Codi: 52320836.
  
Titular: Asociación Escuela de Música José Serrano.
  
Ensenyaments que s'autoritzen: ensenyaments de música de grau elemental i mitjà següents: piano, violí, viola, violoncel, contrabaix, guitarra, flauta, clarinet, saxòfon, fagot, trompeta, trombó, tuba i percussió.
  
Així mateix el centre haurà d'impartir les assignatures de caràcter obligatori previstes, per a cada curs i especialitat, en el Decret 151/1993, de 17 d'agost, modificat pels decrets de la Generalitat Valenciana 72/1996, de 2 d'abril, i 261/1997, de 30 de juliol.
  
Nombre de llocs escolars que s'autoritzen:
  
- Grau elemental: 150 llocs escolars.
  
- Grau mitjà: 180 llocs escolars.
  
Segon
  
Queda conseqüentment modificada la denominació genèrica del centre i s'autoritza, així mateix, la denominació específica en els termes expressats adés.
  
Tercer
  
El centre gaudirà de plenes competències acadèmiques en totes les matèries corresponents al nou sistema educatiu que s'autoritzen.
  
Quart
  
Sense perjudici d'allò establit en l'apartat tercer, i en compliment de la disposició addicional quarta del Reial Decret 321/1994, el centre queda adscrit, a efectes purament administratius, al Conservatori Professional de Música de Cullera, amb número de codi 13764658.
  
Cinqué
  
Aquesta autorització tindrà efecte des de l'inici del curs acadèmic 1997-1998.
  
Sisé
  
Cancel·lar la inscripció que com a escola de música obtingué el centre Escola de Música José Serrano, de Sueca, en la secció específica d'escoles de música, de dansa, o de música i dansa, del Registre de Centres Docents de la Comunitat Valenciana, d'acord amb l'Ordre d'aquesta Conselleria de 4 de gener de 1994.
  
Seté
  
Qualsevol modificació dels termes d'aquesta ordre requerirà la preceptiva autorització de l'administració educativa.
  
DISPOSICIÓ ADDICIONAL
  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa l'interessat podrà interposar-hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la data de la notificació, sense perjudici que exercite qualsevol altre que estime procedent. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3, de la Llei 30/1992.
  
València, 12 de desembre de 1997
  
El conseller de Cultura, Educació i Ciència,
  
FRANCISCO CAMPS ORTIZ